Diari Oficial de la Generalitat Valenciana


Sumari del DOGV 4251, del 17-05-2002 (2002/5173)

Informació pública de la suspensió cautelar de l'atorgament de llicències de parcel·lació de terrenys, edificació i demolició en determinades àrees de Carlet.
--------------------------------------------------------------------------------------------------------------------------------------------------------------

### Dades del document

Número de DOGV
:   4251

Data del DOGV
:   17-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5173


Organisme emissor
:   Ajuntament de Carlet

Tipus de document
:   Anunci

Informació pública de la suspensió cautelar de l'atorgament de llicències de parcel·lació de terrenys, edificació i demolició en determinades àrees de Carlet. [2002/M5173]
  
El Ple de l'Ajuntament, en sessió celebrada el dia 25 d'abril de 2002, va adoptar, entre altres l'acord següent:
  
Donat compte de la moció de l'Alcaldia, de data 19.04.2002, per la qual es dóna compte de l'inici dels treballs de revisió del Pla General d'Ordenació Urbana de Carlet, en data 28.07.1998, i es manifesta que han conclòs els treballs de recopilació dels documents necessaris d'informació i estudi, de conformitat amb els articles 57 de la Llei Reguladora de l'Activitat Urbanística i 152.1 del Reglament de Planejament de la Comunitat Valenciana, resulta convenient procedir a la suspensió cautelar de l'atorgament de llicències de parcel·lació de terrenys, edificació i demolició en determinades àrees.
  
El Ple, per unanimitat, va decidir adoptar l'acord següent:
  
Primer
  
Aprovar la suspensió cautelar de l'atorgament de llicències de parcel·lació de terrenys, edificació i demolició en determinades àrees que a continuació es detallen:
  
1. Sòl urbà industrial: àrea denominada La Carrera, delimitada al nord per la carretera de la Creu Negra; al sud, pel límit del sòl urbà, vial projectat en el PGOU; a l'est, amb el Parc Industrial Ciutat de Carlet i a l'oest, amb el riu Magre.
  
2. Sòl urbà residencial: àrea denominada La Daia; delimitada al nord, pel carrer de la Bàscula, Dr. Fleming i Furs; al sud, pel carrer de Carles Salvador; a l'est pel carrer del Poeta Nicolás Guillén, i a l'oest, amb el límit del sòl urbà.
  
3. Nucli antic; segons la delimitació que es fixa al Pla Especial de Protecció del Nucli Antic de Carlet.
  
Segon
  
Determinar que aquesta suspensió s'extingirà en el termini d'un any. Si en aquest termini s'hagués produït la convocatòria d'informació pública, la suspensió es mantindrà per a les àrees en què les noves determinacions del planejament suposen modificació de l'ordenació urbanística i els seus efectes s'extingiran definitivament transcorreguts dos anys des de l'acord de suspensió adoptat per a facilitar l'estudi de planejament. Si la convocatòria d'informació pública es produeix una vegada transcorregut el termini de l'any, la suspensió que es deriva d'aquesta convocatòria d'informació pública tindrà també la duració màxima d'un any. En qualsevol cas, la suspensió s'extingirà amb l'aprovació definitiva del document urbanístic.
  
Tercer
  
Ordenar la publicació del present acord de suspensió en el Diari Oficial de la Generalitat Valenciana, amb indicació dels recursos que pertoquen.
  
Aquest acte posa fi a la via administrativa i contra ell es podrà interposar un recurs davant de la corresponent Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del dia següent a la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que es puga exercir qualsevol altra acció que s'estime procedent.